ฉลามเม็กกาโลดอนสูญพันธุ์เร็วกว่าที่เคยคิดไว้
ภาพ : Robert Boessenecker,ฉลามยักษ์เม็กกาโลดอน (Megalodon) ที่เคยเห็นในภาพยนตร์ฮอลลีวูดนั้น หากยังมีอยู่จริงก็คงทั้งน่าตื่นตะลึงและน่าสะพรึงกลัวไม่น้อย แต่เม็กกาโลดอนก็สูญพันธุ์และเหลือเพียงตำนาน ซึ่งการศึกษาตัวอย่างซากดึกดำบรรพ์หรือฟอสซิล (fossil) ก่อนหน้านี้เผยว่า เจ้าฉลามขนาดมหึมาขนาดยาวกว่า 15 เมตรที่ชื่อ โอโตดัส เม็กกาโลดอน (Otodus megalodon) มีแนวโน้มว่าจะสูญพันธุ์ไปเมื่อ 2,600,000 ปีที่ผ่านมา,แต่ผลวิจัยใหม่นำโดยนักบรรพชีวินวิทยาสัตว์เลี้ยงลูกด้วยนม จากวิทยาลัยชาร์ลสตัน ในรัฐเซาท์แคโรไลนา สหรัฐอเมริกา ได้ประเมินช่วงเวลาการสูญพันธุ์ใหม่ของเม็กกาโลดอน โดยใช้ชุดข้อมูลจากทั่วโลกเช่นเดียวกับการวิจัยก่อนหน้านี้ และตรวจสอบซากฟอสซิลอย่างละเอียดพร้อมวิเคราะห์ข้อมูลเชิงสถิติอีกครั้ง ก็พบว่าการสูญพันธุ์ของโอโตดัส เม็กกาโลดอน ต้องเกิดขึ้นเมื่อประมาณ 1,000,000-2,500,000 ปีก่อนหน้าที่ข้อมูลเดิมคาดการณ์ไว้,นั่นหมายความว่าโอโตดัส เม็กกาโลดอนน่าจะสูญพันธุ์ไปนานก่อนที่จะมีแมวน้ำ, สิงโตทะเล, วัวทะเลปลา, โลมา และวาฬ อย่างไรก็ตาม ยังไม่ชัดเจนถึงสาเหตุการสูญพันธุ์ของเม็กกาโลดอน แต่คาดว่าการแข่งขันกับฉลามขาวยักษ์ชนิดใหม่อาจเกี่ยวข้องกับการสูญพันธุ์ของเม็กกาโลดอน.
ฉลามยักษ์เม็กกาโลดอน (Megalodon) ที่เคยเห็นในภาพยนตร์ฮอลลีวูดนั้น หากยังมีอยู่จริงก็คงทั้งน่าตื่นตะลึงและน่าสะพรึงกลัวไม่น้อย แต่เม็กกาโลดอนก็สูญพันธุ์และเหลือเพียงตำนาน
ฉลามยักษ์,เม็กกาโลดอน,Megalodon,ฟอสซิล,โลกโศภิน,การศึกษา